2011R1332 — SL — 25.08.2016 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) št. 1332/2011 z dne 16. decembra 2011 o določitvi pogojev uporabe skupnega zračnega prostora in operativnih postopkov za izogibanje trčenj v zraku (Besedilo velja za EGP) (UL L 336 20.12.2011, str. 20)

spremenjena z:









▼B

UREDBA KOMISIJE (EU) št. 1332/2011

z dne 16. decembra 2011

o določitvi pogojev uporabe skupnega zračnega prostora in operativnih postopkov za izogibanje trčenj v zraku

(Besedilo velja za EGP)







Člen 1

Vsebina in področje uporabe

Ta uredba določa pogoje uporabe skupnega zračnega prostora in operativnih postopkov za izogibanje trčenj v zraku, ki jih morajo izpolnjevati:

(a) operaterji zrakoplovov iz člena 4(1)(b) in (c) Uredbe (ES) št. 216/2008, ki opravljajo letne prevoze v Unijo, znotraj ali iz nje, ter

(b) operaterji zrakoplovov iz člena 4(1)(d) Uredbe (ES) št. 216/2008, ki opravljajo lete znotraj zračnega prostora nad ozemlji, zajetimi s Pogodbo, kot tudi v katerem koli zračnem prostoru, kjer države članice uporabljajo Uredbo (ES) št. 551/2004 Evropskega parlamenta in Sveta ( 1 ).

Člen 2

Opredelitve

V tej uredbi se uporabljajo naslednje opredelitve:

1. „sistem za izogibanje trčenj v zraku (ACAS)“ pomeni sistem v zrakoplovu na podlagi signalov transponderja sekundarnega nadzornega radarja (SSR), ki deluje neodvisno od zemeljske opreme, za zagotavljanje nasvetov pilotom o morebitnih nevarnih zrakoplovih, opremljenih s transponderji SSR;

2. „sistem za izogibanje trčenj v zraku II (ACAS II)“ pomeni sistem za izogibanje trčenj v zraku, ki poleg prometnih navodil zagotavlja navodila za vertikalni izogib;

3. „navedba navodil za izogib (RA)“ pomeni navedbo, posredovano letalski posadki, s katero se priporoči manever za zagotovitev odmika od vseh nevarnosti ali omejitev manevra za ohranitev obstoječega razmika;

4. „navedba prometnega navodila (TA)“ pomeni navedbo, posredovano letalski posadki, da bi bližina drugega zrakoplova lahko pomenila nevarnost.

Člen 3

Sistem za izogibanje trčenj v zraku (ACAS)

1. Zrakoplovi iz Oddelka I Priloge k tej uredbi morajo biti opremljeni in delovati v skladu s predpisi in postopki iz Priloge.

2. Države članice zagotovijo, da je delovanje zrakoplovov iz člena 1(2)(a) Uredbe (ES) št. 216/2008 v skladu s predpisi ter da so postopki iz Priloge v skladu s pogoji iz navedenega člena.

▼M1 —————

▼B

Člen 5

Začetek veljavnosti in uporaba

1. Ta uredba začne veljati dvajseti dan po objavi v Uradnem listu Evropske unije.

▼M1

2. Člen 3 se uporablja od 1. marca 2012.

3. Ne glede na odstavek 2 se za zrakoplove z individualnim spričevalom o plovnosti, izdanim pred 1. marcem 2012, člen 3 uporablja od 1. decembra 2015.

▼B

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

Sistem za izogibanje trčenjem v zraku (ACAS) II

[Del-ACAS]

AUR.ACAS.1005 Zahteve za delovanje

1. Z različico programske opreme 7.1 sistema za izogibanje trčenjem ACAS II morajo biti opremljena naslednja letala na turbinski pogon: (a) z največjo potrjeno vzletno maso nad 5 700 kg; (b) ki lahko prevažajo več kot 19 potnikov.

2. Zrakoplovi, ki niso navedeni v točki 1, vendar se prostovoljno opremijo s sistemom ACAS II, se opremijo z različico programske opreme 7.1 sistema za izogibanje trčenjem.

3. Točka 1 se ne uporablja za brezpilotne zrakoplovne sisteme.

AUR.ACAS.1010 Usposabljanje za sistem ACAS II

Operatorji določijo operativne postopke ACAS II in programe usposabljanja, da se lahko letalska posadka ustrezno usposobi za izogibanje trčenjem in za uporabo opreme ACAS II.